Sună clopoțelul pentru elevii din Spania. Uite în ce condiții se întorc la școală.
Spania deschide școlile începând de vineri. Masca este obligatorie pentru toții elevii mai mari de 6 ani. Măsura este adoptată de toate cele 17 regiuni. Părinții se tem că odată cu întoarcerea în clasă, copiii se pot îmbolnăvi.
Hai să vezi cum se întorc la școală elevii din Spania. Măsurile împotriva Covid-19 arată că toți copiii trebuie să-și dezinfecteze mâinile de cinci ori pe zi și li se va lua temperatura zilnic.Autoritățile au angajat încă 11.000 de profesori, iar în curțile școlilor se construiesc săli de clasă improvizate. Acestea, dar și cele din interior, vor fi ventilate de mai multe ori pe zi.Raul Frutos, director de școală: "Sper ca familiile să aibă liniște sufletească, presupunând că școlile nu vor fi un mediu cu risc zero. Va exista un risc de contagiune și vor trebui să țină cont de acest lucru pentru a lua măsuri acasă.“Cu toate acestea, părinții sunt sceptici. Ei se tem că în momentul întoarcerii la școală, copiii lor vor fi în pericol. Uite ce spune Mari Carmen Morillas, purtător de cuvânt al Asociației Părinților din Spania și mamă a patru copii: "Încă nu suntem siguri de felul în care urmează să înceapă cursurile. Familiile au nevoie de revenirea în clasă, deoarece este modalitatea de a garanta egalitatea de șanse între elevi, dar evident, măsurile igienice și sanitare trebuie să fie garantate, deoarece pentru noi primul lucru este sănătatea copiilor.“.